รัฐบาลไทย-ข่าวทำเนียบรัฐบาล-พ่อเมืองสองแคว ลงพื้นที่ตรวจเยี่ยมผักชุมชนและครัวเรือนตัวอย่าง โครงการหนึ่งตำบล หนึ่งหมู่บ้านยั่งยืน (Sustainable Village) เฉลิมพระเกียรติ สมเด็จพระเจ้าลูกเธอ เจ้าฟ้าสิริวัณณวรี ฯ
วันเสาร์ที่ 12 สิงหาคม 2566
12/08/2566
พ่อเมืองสองแคว ลงพื้นที่ตรวจเยี่ยมผักชุมชนและครัวเรือนตัวอย่าง โครงการหนึ่งตําบล หนึ่งหมู่บ้านยั่งยืน (Sustainable Village) เฉลิมพระเกียรติ สมเด็จพระเจ้าลูกเธอ เจ้าฟ้าสิริวัณณวรี ฯ
พ่อเมืองสองแคว นําทีมลงพื้นที่ตรวจเยี่ยมผักชุมชนและครัวเรือนตัวอย่าง ตามโครงการหนึ่งตําบล หนึ่งหมู่บ้านยั่งยืน (Sustainable Village) เฉลิมพระเกียรติ สมเด็จพระเจ้าลูกเธอ เจ้าฟ้าสิริวัณณวรี ฯ ภายใต้โครงการ "เมืองพิษณุโลก พัฒนาคุณภาพชีวิตสู่ความยั่งยืน"
พ่อเมืองสองแคว นําทีมลงพื้นที่ตรวจเยี่ยมผักชุมชนและครัวเรือนตัวอย่าง ตามโครงการหนึ่งตําบล หนึ่งหมู่บ้านยั่งยืน (Sustainable Village) เฉลิมพระเกียรติ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ภายใต้โครงการ “เมืองพิษณุโลก พัฒนาคุณภาพชีวิตสู่ความยั่งยืน” พร้อมขยายผล "ธนาคารเมล็ดพันธุ์ของแผ่นดิน" เพื่อหนุนเสริมการใช้ชีวิตแบบพึ่งพาตนเองสู่ประชาชนทุกครัวเรือน
เมื่อวันที่ 11 ส.ค. 66 นายภูสิต สมจิตต์ ผู้ว่าราชการจังหวัดพิษณุโลก เปิดเผยว่า จังหวัดพิษณุโลกได้ขับเคลื่อนการพัฒนาคุณภาพชีวิตของพี่น้องประชาชน การน้อมนําแนวพระดําริ “หมู่บ้านยั่งยืน (Sustainable Viilage)” ของสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา โดยมี “ทีมงาน” ทั้งระดับจังหวัด อําเภอ ตําบล หมู่บ้าน/ชุมชน เพื่อให้เกิดพลังแห่งความร่วมมือในการสร้างสรรค์พัฒนาวิธีการใช้ชีวิตแบบพึ่งพาตนเอง ยังผลให้เกิดการพัฒนาพื้นที่ให้เป็นพื้นที่แห่งความสุขที่ยั่งยืน ทั้งนี้ จังหวัดพิษณุโลก มีภาคีเครือข่ายที่เข้มแข็ง โดยเฉพาะอย่างยิ่งอาจารย์ขวัญทอง สอนศิริ ปราชญ์ท้องถิ่น ผู้ทําหน้าที่ที่ปรึกษาผู้ว่าราชการจังหวัดพิษณุโลก ได้เป็นผู้สนับสนุนผู้ว่าราชการจังหวัดพิษณุโลกในด้านองค์ความรู้และคุณค่าทางประวัติศาสตร์สู่การต่อยอดการพัฒนาคุณภาพชีวิตของประชาชน ซึ่งล่าสุด ตน พร้อมด้วย อ.ขวัญทอง และคณะทีมจังหวัด ได้ลงพื้นที่ตรวจเยี่ยมแปลงผักชุมชนและครัวเรือนตัวอย่างของนายทวนทอง หลิมเจริญ สมาชิกสภาเทศบาลตําบลหัวรอ อําเภอเมืองพิษณุโลก จังหวัดพิษณุโลก ตามโครงการหนึ่งตําบล หนึ่งหมู่บ้านยั่งยืน (Sustainable Village) เฉลิมพระเกียรติ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ณ หมู่ที่ 3 บ้านตาปะขาวหาย ตําบลหัวรอ อําเภอเมืองพิษณุโลก โดยมี นายอัครโชค สุวรรณทอง นายอําเภอเมืองพิษณุโลก นายสุริยา เสนานุช หัวหน้ากลุ่มงานบริหารงานปกครอง นางอมรพรรณ ขันตีแก้ว ปลัดอําเภอผู้ประสานงานประจําตําบลหัวรอ นายวัฒนา สุราษฎร์มณี นายวินัย แจ่มสว่าง ปลัดอําเภอ นางจริยา สมวันดี พัฒนาการอําเภอ และนางปิ่นเพชร พูลสวัสดิ์ กํานันตําบลหัวรอ ทีม D-CAST อําเภอเมืองพิษณุโลก ร่วมลงพื้นที่ในครั้งนี้ด้วย และได้รับการต้อนรับอย่างอบอุ่นพร้อมนําชมวิธีการขับเคลื่อนฯ โดยนางยุพิน พรมส้มซ่า ผู้ใหญ่บ้าน หมู่ที่ 3 ตําบลหัวรอ (หัวหน้าทีม V-CAST บ้านตาปะขาวหาย) พร้อมด้วย คณะทํางานขับเคลื่อนโครงการฯ ระดับหมู่บ้าน ระดับตําบล และระดับอําเภอ (ทีม V-CAST, T-CAST, D-CAST) ให้การต้อนรับ นอกจากนี้ ตนยังได้มอบเมล็ดพันธุ์ผักและสมุนไพรให้กับประชาชนผู้เข้าร่วมในครั้งนี้ เพื่อนําไปปลูกรับประทานและสามารถต่อยอดไปสู่การจําหน่ายเพื่อเพิ่มรายรับอีกด้วย
นายภูสิต สมจิตต์ ผู้ว่าราชการจังหวัดพิษณุโลก กล่าวว่า ด้วยพระกรุณาธิคุณของสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ที่ทรงคํานึงถึงการพัฒนาคุณภาพชีวิตให้เกิดความยั่งยืน จึงได้พระราชทานหนังสือ Sustainable City ให้แก่ปลัดกระทรวงมหาดไทย นายกสมาคมแม่บ้านมหาดไทย อธิบดีกรมการพัฒนาชุมชน ประธานชมรมแม่บ้านพัฒนาชุมชน พร้อมทั้งพระราชทานพระดํารัสว่า "หน้าที่ของกระทรวงมหาดไทยคือการทําให้เกิดหมู่บ้านยั่งยืน" พร้อมทั้งพระราชทานพระอนุญาตให้กระทรวงมหาดไทยได้น้อมนําพระดําริ "หมู่บ้านยั่งยืน (Sustainable Village)" ขับเคลื่อนขยายผลในทุกหมู่บ้าน/ชุมชนทั่วประเทศ ด้วยการเริ่มที่ครัวเรือน มีการแบ่งเป็นกลุ่มบ้าน ป๊อกบ้าน หย่อมบ้าน กลุ่มละ 10-20 ครัวเรือน ดูแลช่วยเหลือเกื้อกูล ปลูกผักสวนครัว พืชสมุนไพร ทําถังขยะเปียกลดโลกร้อน คัดแยกขยะ มีการจัดกิจกรรมสร้างความรัก ความสามัคคี ความเอื้อเฟื้อเผื่อแผ่ จัดกิจกรรมสืบสานประเพณี วัฒนธรรม ถ่ายทอดสู่เด็ก เยาวชน ลูกหลาน โดยน้อมนําแนวทางการทรงงานของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ที่ได้พระราชทานหลักการสร้างความเข้มแข็งของชุมชน โดยทรงสรุปจากการปฏิบัติพระราชกรณียกิจผ่านโครงการพระราชดําริ 4,741 โครงการไว้ว่า จะต้อง 1) เปิดเวทีพบปะพูดคุยอย่างสม่ําเสมอเป็นระยะเวลาต่อเนื่องยาวนานอย่างน้อย 1 ปี 2) ร่วมคิด ร่วมพูดคุย ร่วมเสนอแนะ 3) ร่วมลงมือทํา และ 4) ร่วมรับประโยชน์ ความสุขอย่างยั่งยืนจึงจะเกิดขึ้น
“จังหวัดพิษณุโลกจึงได้ขยายผลส่งเสริมการปลูกผักสวนครัว เสริมสร้างความมั่นคงทางอาหาร ตามพระราชดําริของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี “บ้านนี้มีรัก ปลูกผักกินเอง” และ “ทางนี้มีผล ผู้คนรักกัน” มาขับเคลื่อนในทุกครัวเรือน ด้วยการลดการนําเข้าวัตถุดิบจากนอกพื้นที่ โดยขอยกตัวอย่างแปลงผักของนายทวนทอง หลิมเจริญ สมาชิกสภาเทศบาลตําบลหัวรอ ที่มีพืชผักเป็นจํานวนมาก อาทิ คะน้า มะระ แค ตะไคร้ มะเขือยาว มะนาว กล้วย เป็นต้น ซึ่งสามารถเก็บไปบริโภคในครัวเรือนได้ตลอดปี และเมื่อมีอาหารเพียงพอก็สามารถแบ่งปันในชุมชนได้ ซึ่งการแบ่งปันแบบยั่งยืน คือ การแบ่งพันธุ์ต้นกล้าเมล็ดพันธุ์ขยายผล "ธนาคารเมล็ดพันธุ์ของแผ่นดิน" ให้เกิดความมั่นคงทางอาหารอย่างยั่งยืน สร้างความรักความสามัคคีของคนในครัวเรือน รื้อฟื้นรูปแบบวิถีชีวิตดั้งเดิมของประชาชนคนไทยกลับคืนมา พร้อมพัฒนาไปสู่การเป็นหมู่บ้านยั่งยืน (Sustainable Village) สอดคล้องกับพระประสงค์ของสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ที่ทรงปรารถนาให้พี่น้องประชาชนชาวไทยมีคุณภาพชีวิตที่ดีขึ้นอย่างยั่งยืน" นายภูสิตฯ กล่าว
นายภูสิต สมจิตต์ ผู้ว่าราชการจังหวัดพิษณุโลก กล่าวต่ออีกว่า การลงพื้นที่ได้ครั้งนี้ได้รับการต้อนรับจากผู้ผ่านการอบรมหลักสูตรเสริมสร้างสมรรถนะผู้นํานักขับเคลื่อนยุทธศาสตร์นําการเปลี่ยนแปลงระดับอําเภอ (PEP for D-CAST) ซึ่งเป็นโครงการสําคัญในด้าน “การพัฒนาคน” ตามนโยบายการพัฒนาทรัพยากรบุคคล (HRD) ของกระทรวงมหาดไทย และกรมการปกครอง ที่มุ่งเน้นการพัฒนาสมรรถนะการบริหารงานบุคคลในระดับพื้นที่ที่ถือเป็นหน้าที่สําคัญของ “นายอําเภอ” ในฐานะนายกรัฐมนตรีของพื้นที่ผู้เป็น “นักบริหารงานท้องที่ในทุกมิติ” ไม่ว่าจะเป็นการบริหารผู้ใต้บังคับบัญชาในอําเภอ (Management) หรือการสรรหาทีมงานในพื้นที่ (Recruitment) รวมไปถึงการพัฒนาบุคคล (Development) เพื่อให้นายอําเภอได้มีทีมงานเป็นผู้ช่วยเหลือสนับสนุนการขับเคลื่อนงาน "บําบัดทุกข์ บํารุงสุข" ให้กับพี่น้องประชาชน พร้อมทั้งนําเอาหลักการกลไก 3 5 7 มาช่วยขับเคลื่อนในระดับพื้นที่ด้วย โดยกลไก 3 ระดับ หมายถึง ระดับชุมชน/หมู่บ้าน ระดับจังหวัด และระดับประเทศ 5 กลไก ได้แก่ การประสานงานภาคีเครือข่าย การบูรณาการแผนงานและยุทธศาสตร์ การติดตามหนุนเสริมและประเมินผล การจัดการความรู้ และการสื่อสารสังคม และ 7 ภาคีเครือข่าย ได้แก่ ภาครัฐ ภาควิชาการ ภาคศาสนา ภาคประชาชน ภาคเอกชน ภาคประชาสังคม และภาคสื่อสารมวลชน เพื่อช่วยกันพัฒนาและส่งเสริมอาชีพ สร้างกลไกการรวมกลุ่มเพื่อให้เกิดเครือข่ายการทํางานร่วมกันในพื้นที่
นายภูสิต สมจิตต์ ผู้ว่าราชการจังหวัดพิษณุโลก กล่าวในช่วงท้ายว่า ขอให้ทุกอําเภอ ตําบล หมู่บ้าน ในจังหวัดพิษณุโลก ได้นําเอาแปลงผักชุมชนและครัวเรือนตามพระราชดําริของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี “บ้านนี้มีรัก ปลูกผักกินเอง” และ “ทางนี้มีผล ผู้คนรักกัน” ของนายทวนทอง หลิมเจริญ สมาชิกสภาเทศบาลตําบลหัวรอ อําเภอเมืองพิษณุโลก จังหวัดพิษณุโลก ไปปรับใช้ ไปพัฒนาในพื้นที่ของตนเอง นอกจากนี้ยังส่งเสริมให้มีการทําจัดทําถังขยะเปียกลดโลกร้อน โดย “อถล.” หรืออาสาสมัครท้องถิ่นรักษ์โลก” ร่วมรณรงค์ขับเคลื่อนในการช่วยกันดูแลสิ่งแวดล้อม เพื่อฟื้นฟูและอนุรักษ์สิ่งแวดล้อม มีความมั่นคงในชีวิต มีการดูแลซึ่งกันและกันภายในชุมชน ต่อยอดสู่การรวมกลุ่มเป็นชุมชนที่เข้มแข็ง สร้างงาน สร้างอาชีพ สร้างรายได้ ขจัดความเหลื่อมล้ําและความยากจน และยกระดับชุมชนสู่สังคมที่ยั่งยืน สามารถอยู่รอดปลอดภัย และมีความสุข อันจะนําไปสู่การเป็นหมู่บ้านยั่งยืนที่แท้จริง (Sustainable Village)
#กระทรวงมหาดไทย #บําบัดทุกข์บํารุงสุข #SDGsforAll #ChangeforGood #หมู่บ้าน